Paradigme til garantitekst

Rullestenen, Musicon

Til MTH Projekt 23 ApS (CVR-nr. 39 72 38 59), Knud Højgaards Vej 7, 2860 Søborg (sælger)

Til sikkerhed for [købers navn] (køber) opfyldelse af købsaftale af [dato] vedrørende køb af ejerlejlighed [nr.] af matr.nr. 11av og matr.nr. 11f, Vestermarken, Roskilde Jorder, beliggende Indfaldet 21, 4000 Roskilde, stilles uigenkaldelig garanti stor

kr. [beløb]

skriver [skriv beløb ud] 00/100 kroner

**Dækningsomfang**

Garantien sidestilles med kontant deponering og dækker inden for garantisummen ethvert krav, som sælger har mod køber som følge af købsaftalen, herunder sælgers eventuelle krav på refusionssaldo og eventuelle erstatningskrav over for køber som følge af dennes misligholdelse.

**Deponering**

Garanten indestår for, at garantien uden påkrav afløses af kontant deponering i Danske Bank (sælgers pengeinstitut) senest seks hverdage inden overtagelsesdagen, dvs. den [dato].

**Frigivelse af garantibeløbet/det deponerede beløb ved sælgers opfyldelse af købsaftalen**

Garantibeløbet/det deponerede beløb kan tidligst frigives til sælger på overtagelsesdagen, og når samtlige nedenstående betingelser er opfyldt:

*1. Endeligt tinglyst skøde uden præjudicerende retsanmærkninger*

Køber skal have opnået endeligt tinglyst skøde uden præjudicerende retsanmærkninger.

Såfremt der ikke foreligger et endeligt tinglyst skøde uden præjudicerende retsanmærkninger på overtagelsesdagen, og sælger ønsker at få udbetalt garantibeløbet/det deponerede beløb eller dele heraf, kan udbetaling alligevel finde sted, hvis sælger samtidig hermed stiller en bank- eller kautionsforsikringsselskabsgaranti over for køber, svarende til størrelsen af det beløb, der ønskes udbetalt. Garantien skal efter sit indhold garantere tilbagebetaling af det udbetalte beløb med renter efter renteloven (Nationalbankens officielle udlånsrente + 8 pct. p.a.), såfremt der ikke inden 24 måneder efter overtagelsesdagen foreligger et endeligt tinglyst skøde uden præjudicerende retsanmærkninger.

**Frigivelse ved misligholdelse**

I tilfælde af købers misligholdelse, før køber har fået et endeligt tinglyst skøde uden præjudicerende retsanmærkninger, kan garantibeløbet/det deponerede beløb helt eller delvist komme til udbetaling til sælger, når der foreligger dokumentation for sælgers krav i form af en erklæring underskrevet af køber, frivilligt forlig, endelig dom, kendelse eller retsforlig.

**Tilbagelevering af garantibrev**

Garantibrevet skal tilbageleveres til banken, når banken har opfyldt sin garantiforpligtelse, eller når denne på andet grundlag er ophørt.